EkBass/fiwiki-20250220-pages-articles huggingface dataset:
Ramstedt

Ramstedt on ruotsinkielinen sukunimi, jota esiintyy sekä Ruotsissa että Suomessa. Tunnettuja nimenkantajia ovat: * Alexander Ramstedt (1848–1889), suomalainen kansakoulunopettaja, kirjailija ja suomentaja * Carl Otto Ramstedt (1813–1881), suomalainen Venäjän laivastossa palvellut everstiluutnantti ja Helsingin konepajateollisuuden uranuurtaja * Emanuel Ramstedt (1881–1960), suomalainen kansanedustaja , Gustaf ja Rafael Ramstedtin veli * Gustaf Ramstedt (1873–1950), suomalainen tutkimusmatkailija, kielitieteilijä ja diplomaatti, Emanuel ja Rafael Ramstedtin veli * Johan Ramstedt (1852–1935), Ruotsin pääministeri * Jukka Ramstedt (ent. Lehtonen, s. 1947), suomalainen pankinjohtaja, kauppaneuvos * Maria Ramstedt (1852–1915), suomalainen teosofi ja kirjailija * Rafael Ramstedt (1888–1933), suomalainen kuplettilaulaja, Emanuel ja Gustaf Ramstedtin veli * Teemu Ramstedt (s. 1987), suomalainen jääkiekkoilija * Yrjö Ramstedt (1880–1931), suomalainen näyttelijä, teatterinjohtaja ja taidemaalari Luokka:Sukunimet
Johan Ramstedt

Johan Olof Ramstedt (7. marraskuuta 1852 – 15. maaliskuuta 1935) oli ruotsalainen poliitikko ja virkamies, joka toimi Ruotsin pääministerinä huhtikuusta elokuuhun vuonna 1905. Hän joutui eroamaan virasta, kun valtiopäivät katsoivat hänen antavan liikaa periksi norjalaisille Ruotsi- Norjan hajoamisen aikana. Ramstedt syntyi varakkaaseen perheeseen Tukholmassa ja opiskeli juristiksi Uppsalan yliopistossa. Vuonna 1920 hän vastaanotti Serafiimiritarikunnan ansiomerkin. Johan Ramstedt.Norra.JPG|Ramstedtin hauta Norra begravningsplatsenilla Tukholman lähellä. ==Lähteet== ==Aiheesta muualla== * Svenskt biografiskt lexikon Luokka:Ruotsin pääministerit Luokka:Vuonna 1852 syntyneet Luokka:Vuonna 1935 kuolleet
Marián Kovačócy

Marian Kovacocy (s. 1984 Trnava, Slovakia) on slovakialainen haulikkoampuja ja maailmanmestari. Kovacocy on saavuttanut MM-kilpailuissa kultaa poikien sarjassa ja miesten sarjassa kultaa ja hopeaa. ==Lähteet== * * Luokka:Slovakialaiset ampujat Luokka:Vuonna 1984 syntyneet Luokka:Elävät henkilöt
Tykinvetäjä

Tykinvetäjä eli tykkitraktori on sotilaskäyttöön suunniteltu erikoisajoneuvo, jonka tärkein käyttötarkoitus on tykkien ja niiden miehistöjen kuljettaminen. Tykkien liikutteluun on perinteisesti käytetty hevosvaljakoita ja pieniä siirtoja tehdään myös miesvoimin. Tykkien vetämiseen tarkoitettuja ajoneuvoja alettiin kuitenkin suunnitella jo varhain. Nicolas-Joseph Cugnot'n höyryauto tai -traktori vuodelta 1769 oli tarkoitettu nimenomaan tykinvetäjäksi. Mutta esimerkiksi vielä talvisodassa Suomen armeijassa 1939–1940 hevoset olivat keskeisessä osassa tykkien vedossa. Tykinvetäjä ei ole taisteluajoneuvo, vaikka voikin olla aseistettu. Sen tarkoituksena on tarjota maastoesteet voittava vetokyky ja "suojata miehet säältä".Suomen puolustusvoimat (toim. Vilho Tervasmäki, Pertti Kilkki & Sampo Ahto) 1975, 235Varhaisissa tykinvetäjissä saattoi sääsuojakin tykkimiehistöltä puuttua. Uudemmat mallit voivat olla katettuja ja panssaroituja. Neuvostoliittolainen kevyt tykinvetäjä T-20 Komsomolets suunniteltiin vuonna 1936. Siinä on 50 hevosvoiman moottori ja aseistuksena pikakivääri.The Eastern Front: Russian Prime Movers Saksalainen Steyr AG:n valmistama Raupenschlepper Ost -vetäjä pystyy kuljettamaan 1,5 tonnin ja vetämään kahden tonnin painoista kuormaa.Pohjois- Kymenlaakson asehistoriallinen yhdistys: RSO – Raupenschlepper Ost Telatykit, tykkilavettien lyhyisiin siirtoihin tarkoitetut nestemoottorit sekä maastokuorma-autot ovat vähentäneet erikoistuneiden tykinvetäjien tarvetta. == Lähteet == == Aiheesta muualla == *YouTube: Satunnaista sotilashistoriaa: AT-S tykinvetäjä Luokka:Tykistö *
Jämsän Seudun Osuusmeijeri

Jämsän Seudun Osuusmeijeri (aiemmin Jämsän Osuusmeijeri) oli vuodesta 1886 vuoteen 1970 Jämsän seudulla toiminut meijeri. Sen yhteydessä toimivat myös mylly ja saha. Vuonna 1886 perustettiin Jämsän Jokivarren meijeriosakeyhtiö. Meijeri rakennettiin Jämsänjoen rantaan Seppolan sillan eteläpuolelle. Sen yhteydessä toimi myös mylly ja saha ja koneistoja pyöritti kahden hevosvoiman höyrykone. Meijeri oli valmis vastaanottamaan maitoa marraskuussa 1886. Meijeri seisoi talvikuukaudet. Esimerkiksi vuonna 1888 sinne tuotiin 2 600 litraa maitoa päivässä ja vuosikymmenen vaihteessa säännöllisesti maitoa toimitti 49 taloa. Osuuskuntamuotoinen Jämsän Osuusmeijeri aloitti toimintansa tammikuussa 1904 ja yhtiön rakennukset koneineen myytiin sille. Vanhan meijerin tilalle päätettiin rakentaa uusi ja se olikin valmis vastaanottamaan maitoa jo heinäkuussa 1904. Mylly ja saha rakennettiin uudestaan vuosina 1904–1905. Vuonna 1918 hankittiin dynamo tuottamaan sähköä höyrykoneen pyörittämänä. Sähköä myytiin valaistusta varten Jämsän keskustan alueelle mutta myynti loppui vuonna 1920. 1920-luvulla meijerin kunto oli huono ja vanhan meijerin tilalle päätettiin rakentaa uusi. Rakentaminen alkoi keväällä 1928 ja valmistui syksyllä 1929. Kaksikerroksisen rakennuksen ensimmäisessä kerroksessa olivat meijerisali, laboratorio sekä kylmätilat ja toinen oli kymmenen huoneen asuinkerros, jossa oli myös konttori. Meijeriin rakennettiin vesijohto Vesijohto Oy:n kanssa tehdyn sopimuksen jälkeen. Huhtikuussa 1940 tulipalo tuhosi toisen kerroksen kokonaan. Kerros rakennettiin uudestaan. 1950-luvulla rakennukseen tehtiin useita muutoksia ja vuosikymmenen lopulla toteutettiin rakennuksen laajennus. Samaan aikaan meijerin maidonhankinta alue laajeni Längelmäen, Kuhmoisten ja Korpilahden alueille ja sen nimi muutettiin Jämsän Seudun Osuusmeijeriksi. Meijeritoiminta loppui vuonna 1970 ja Valio sijoitti rakennukseen juustopakkaamon. Pakkaamo muutti pois vuonna 1978 ja sen jälkeen siinä toimi eri liikeyrityksiä kunnes se jäi tyhjilleen vuonna 2006. Meijerin sahan kannattavuus oli huono – sitä vuokrattiin ulkopuolisille ja se kävi vain muutaman viikon vuodesta. Sahan toiminta loppui vuonna 1926 ja sen koneet myytiin ja rakennus muutettiin vilja- ja rehumakasiiniksi. Syyskuussa 1934 valmistui vehnämylly entisen sahan paikalle olemassa olevan kivimyllyn yhteyteen. Sodan aikana se oli valtion viljavaraston asiamies. Vuonna 1948 päätettiin uuden myllyn rakentamisesta. Kolmikerroksinen puurakenteinen kivimylly valmistui vuonna 1951. Vehnämyllyä laajennettiin vuonna 1952. Mylly toimi 1980-luvulle saakka. ==Lähteet== Luokka:Suomen entiset meijerit Luokka:Jämsän historia Luokka:Entiset suomalaiset osuuskunnat Luokka:Entiset suomalaiset teollisuusyritykset
John Panozzo

John Anthony Panozzo (20. syyskuuta 1948 – 16. heinäkuuta 1996) oli yhdysvaltalainen muusikko, joka tuli tunnetuksi Styx-yhtyeen rumpalina. Hän oli Chuck Panozzon kaksoisveli. Hän kuului yhtyeen alkuperäiseen kokoonpanoon ja kuului siihen loppuikänsä lukuun ottamatta niitä vuosia, joiden aikana yhtye ei ollut koossa. Panozzon alkoholimaksasairaus eteni kirroosiasteelle, ja hän kuoli Chicagossa 47-vuotiaana maha-suolikanavan verenvuotoon.Article: John Panozzo, Styx drummer ==Diskografia== ===Styx=== *Styx *Styx *The Serpent Is Rising *Man of Miracles *Equinox *Crystal Ball *The Grand Illusion *Pieces of Eight *Cornerstone *Paradise Theater *Kilroy Was Here *Edge of the Century ===Kokoelmalevyt=== *Greatest Hits *Styx Greatest Hits Part 2 *Extended Versions *20th Century Masters *Come Sail Away - The Styx Anthology *The Complete Wooden Nickel Recordings *Styx Gold == Lähteet == Panozzo, John Panozzo, John Panozzo, John
Ronny Johnsen

Jean Ronny Johnsen (s. 10. kesäkuuta 1969 Sandefjord) on norjalainen entinen jalkapalloilija. Hän pystyi pelaamaan sekä keskuspuolustajana että puolustavana keskikenttäpelaajana. Pituudeltaan hän on 188-senttinen. Pelaajaurallaan paljon loukkaantumisista kärsinyt SEM IF-kasvatti aloitti uransa Stokke IL:ssä vuonna 1987. Sen jälkeen hän pelasi Norjassa vielä Eik- Tønsbergissa, FC Lyn Oslossa ja Lillestrømissa ennen siirtymistään ulkomaille, turkkilaiseen Beşiktaşiin. Vain 22 liigaottelun jälkeen Manchester United hankki Johnsenin riveihinsä. Kuuden United-kausiensa aikana Johnsen oli voittamassa neljää Valioliiga mestaruutta (1997, 1999, 2000 ja 2001) ja FA Cupin voittoa 1999. Johnsen oli myös tärkeässä roolissa ManU:n juhliessa mestarien liigan voittoa vuonna 1999 ja norjalainen pelasi finaalissa topparin paikalla yhdessä Jaap Stamin kanssa. Johnsen pelasi Unitedissa yhteensä 99 liigaottelua ja teki niissä 7 maalia. Manchester Unitedin jälkeen Johnsen edusti parin kauden ajan Aston Villaa ja 3 liigaottelun ajan Newcastlea ennen siirtymistään takaisin Norjan jalkapalloviheriöille. Vålerengaa Johnsen edusti vuoteen 2008 saakka, jolloin lopetti pelaajauransa. Norjan maajoukkueessa Johnsen esiintyi 62 kertaa. Maaleja hän teki kolme. Johnsen edusti maataan myös vuoden 1998 MM-kisoissa. == Lähteet == Johnsen, Ronny Johnsen, Ronny Johnsen, Ronny
Marmoladan massiivi

Marmoladan massiivi on Koillis-Italiassa sijaitseva vuoristoalue. Se sijaitsee jotakuinkin keskellä Etelä-Tirolissa olevaa Dolomiittien vuoristoa. Massiivissa sijaitseva Punta Penian (3 343 m) huippu on Alppien Dolomiiteista korkein. Eräs Dolomiittien vuoriston harvoista jäätiköistä laskeutuu loivasti Marmoladan pohjoisen puoleisilla rinteillä, missä kohoaa myös joitakin Marmoladan sivuhuippuja. Vuoren eteläpuolta reunustaa äkkijyrkkä noin 850 metriä korkea ja 3 kilometriä pitkä vuorenseinämä. Seinämä on korkeimmillaan Monte a’Ombretta -huipun luona. Länteen päin mentäessä seinämä tekee pienen mutkan Punta Penian etelänpuoleisen pilarin kohdalla, jonka jälkeen seinämä jatkuu vuoren lounaispuolella Val Contrin -laakson yllä hieman matalampana. Eteläisen seinämän keskiosan alla on suuri terassimainen ylänkö, jonka kohdalla seinämä on noin puolet lyhyempi kuin muualla. ==Huiput== Marmoladan massiivi käsittää useita huippuja. Korkeimman kohdan yhteydessä oleva harjanne käsittää kolme päähuippua: Punta Penia (3 343 m), Punta Rocca (3 309 m) ja Monte a’Ombretta (3 230 m). Läntiselle Ombrettan huipulle on rakennettu köysiratahissin pääteasema. * Marmolada / Punta Penia (3 343 m) * Marmolada / Punta Rocca (3 309 m) * Monte a’Ombretta / Monte Serauta (3 230 m) * Gran Vernel (3 205 m) * Piccolo Vernel (3 092 m) * Pizzo Serauta (3 035 m) * Punta Cornates (3 029 m) * Punta Serauta (2 961 m) * Pala di Vernel (2 826 m) * Cornates Cogolmai (2 274 m) * Pale de Menin (2 171 m) == Lähteet == * === Viitteet === == Aiheesta muualla == Luokka:Alppien vuoret Luokka:Italian vuoret Luokka:Dolomiitit
Antelao

Antelao eli Monte Antelao on Italian Dolomiiteilla sijaitseva 3 263 metriä korkea vuori. Se on Cadoren vuoristokommuunin alueen korkein sekä Dolomiittien vuoriston toiseksi korkein huippu, mikäli korkeimman huipun lisäksi Marmoladan massiivin muita huippuja ei lasketa mukaan. Ensimmäisinä huipulle kiipesivät Paul Grohmann ja paikallinen metsästäjä Matteo Ossi vuonna 1863. ==Lähteet== == Aiheesta muualla == Luokka:Alppien vuoret Luokka:Italian vuoret Luokka:Dolomiitit Luokka:Bellunon maakunta
Tofane

Tofane on Italian Dolomiiteilla sijaitseva vuoristoalue. Massiivin korkein huippu on Tofana di Mezzo (3 244 m). ==Huiput== Tofanen massiivin huippuja. * Tofana di Mezzo (3 244 m) * Tofana di Rozes (3 225 m) * Tofana di Dentro (3 238 m) * Punta Giovannina (2 936 m) * Torrioni Pomédes (2 850 m) * Punta Anna (2 731 m) * Castelletto (2 656 m) * Col Rosà (2 156 m) ==Lähteet== Luokka:Alppien vuoret Luokka:Italian vuoret Luokka:Dolomiitit Luokka:Bellunon maakunta
Eric Clapton (albumi)

__NOTOC__ Eric Clapton on englantilaisen kitaristi Eric Claptonin ensimmäinen soololevy. Albumin tuotti Delaney Bramlett. Levyn nauhoitukset aloitettiin marraskuussa 1969 ja lopetettiin tammikuussa 1970. Albumi julkaistiin kuitenkin vasta elokuussa 1970. Kappale "Blues Power" oli menestys. == Kappaleet == === Vuoden 1970 julkaisu === A-puoli # # # # # # B-puoli # * # # # # === Vuoden 2006 julkaisu === #Slunky #Bad Boy #Lonesome and a Long Way from Home #After Midnight #Easy Now #Blues Power #Bottle of Red Wine #Lovin’ You Lovin’ Me #I’ve Told You for the Last Time #Don’t Know Why #Let It Rain #Blues in ’A’ #Session Outtake #Teasin # # === Tuottaja Delaney Bramlettin versio === #Slunky #Bad Boy #Lonesome and a Long Way from Home #After Midnight #Easy Now #Blues Power #Bottle of Red Wine #Lovin’ You Lovin’ Me #I’ve Told You For The Last Time #Don’t Know Why #Let It Rain #Don’t Know Why (Demo) #I've Told You for the Last Time (Demo) # # == Kokoonpano == * Eric Clapton – kitara, laulu * Leon Russell – piano * Rita Coolidge – taustalaulu * Stephen Stills – taustalaulu * Delaney Bramlett – kitara * Bobby Whitlock – piano, kitara * Carl Radle – basso * Jim Gordon – rummut * Bobby Keys – saksofoni * Sonny Curtis – taustalaulu * Jerry Allison – taustalaulu * Bonnie Bramlett – taustalaulu * Jim Price – trumpetti * John Simon – piano * Tex Johnson – perkussiot == Arvostelut == * Allmusic: Allmusic review == Lähteet == == Aiheesta muualla == * Eric Clapton discogs.com -sivustolla Luokka:Vuoden 1970 esikoisalbumit Luokka:Eric Claptonin albumit
Borhyaena

Borhyaena oli Etelä-Amerikassa elänyt pussieläinten suku. Borhyena kuului heimoon Borhyaenidae, johon kuului monia samankaltaisia, mutta pienempiä lihaa syöneitä pussieläimiä.ZipcodeZoo: Borhyaena tuberata ==Piirteet== Borhyaena oli nykyistä sutta muistuttanut eläin. Se asutti Etelä-Amerikkaa 28–5 miljoonaa vuotta sitten. Se oli noin 1,5 metriä korkea ja painoi luultavasti noin 100 kiloa. Borhyenan kallo oli noin 23 senttiä pitkä ja sillä oli luiden murskaamiseen erikoistunut hampaisto. Raskaan rakenteensa vuoksi Borhyena ei luultavasti kyennyt juoksemaan kovin nopeasti ja tästä syystä sen uskotaan metsästäneen väijymällä. Borhyaena oli viimeinen suurista borhyaenidae-heimon petoeläimistä. Boryenan uskotaan kuolleen sukupuuttoon sen hävittyä kilpailulle Pohjois-Amerikasta tulleille istukkanisäkkäille, erityisesti koiraeläimille, jotka olivat pidemmälle kehittyneitä ja täyttivät borhyenan ekologisen lokeron.Richard Cowen, History of life, Blackwell Publishing, ISBN 978-1-405-117-562 Xiaoming Wang, Richard H. Tedford, Mauricio Antón, Dogs: their fossil relatives and evolutionary history, ISBN 978-0-231-13529-0 ==Fossiilit== Borhyaenan fossiileja on löydetty Argentiinan Patagoniasta Santa Cruzin liuskakivikerrostumista.The Thylacine cloning project Ensimmäiset löydöt teki argentiinalainen Florentino Ameghino 1880-luvullaInvasion of the marsupial weasels, dogs, cats and bears... or is it? . ==Lähteet== Luokka:Esihistorialliset pussieläimet
Fredrik von Platen

Fredrik August von Platen (7. lokakuuta 1790 Parainen – 1. huhtikuuta 1868 Parainen) oli lammilainen kartanonomistaja ja kirjailija. Hän käänsi ruotsiksi muun muassa Puškinin, Lamartinen ja Horatiuksen tuotantoa. Hän oli yksi Hämeenlinnan lukuseuran perustajista. Lapsettomana kuollut von Platen oli aatelissukunsa viimeinen miespuolinen edustaja Suomessa. Viitattu 19.11.2009. Hän toimi esikuvana sisarentyttärensä Adelaïde Ehrnroothin Många döttrar -romaanin Onkel Tobiakselle.A. Ehrnrooth, Många döttrar. 1881 == Käännöksiä == * Minne af Kaukasien ; af A. Puschkin ; öfversättning ifrån ryskan af Fredrik A. von Platen. Åbo 1825 == Kirjallisuutta == * W. Söderhjelm, Profiler ur finskt kulturliv. 1913. == Lähteet == Luokka:Suomalaiset kirjailijat Luokka:Suomalaiset upseerit Luokka:Vuonna 1790 syntyneet Luokka:Vuonna 1868 kuolleet
Teuta Krasniqi

Teuta Krasniqi on kosovolainen näyttelijä. Hän näyttelee sarjassa ("kafeneja jone) Meidän kahvila. Hän on ollut kihloissa Blero-nimisen laulajan kanssa Teuta Krasniqi on nimetty UNKT:n hyvän tahdon lähettilääksi. http://www.unkt.org/?cid=2,26,167 ==Lähteet== Luokka:Kosovolaiset näyttelijät Luokka:Syntymävuosi puuttuu Luokka:Elävät henkilöt
Phascolonus

Phascolonus (jättiläisvompatit) oli vompatteihin kuulunut suku, jonka lajit elivät pleistoseenikauden Australiassa. Sukuun kuului kaksi lajia, P. gigas sekä P. lemley. Nimitystä jättiläisvompatti käytetään usein virheellisesti Diprotodonista joka kuuluu vompattimaisten eläinten alalahkoon, muttei vompattien heimoon. Jättiläisvompatit ilmestyivät noin 5 miljoonaa vuotta sitten ja hävisivät noin 40 000 vuotta sitten. == Piirteet == P. gigas ja P. lemley erosivat toisistaan lähinnä koon perusteella. Lajeista suuremman, P. gigasin on arvioitu voineen painaa jopa 250 kiloa eli noin kahdeksan kertaa suurimman nykyisin elävän vompatin verran. Kokoa lukuun ottamatta ne muistuttivat suuresti nykypäivän vompatteja. ==Esiintyminen== Jättiläisvompatteja tavattiin Länsi-Australiassa sekä Tasmaniassa. Ne elivät samaan aikaan muiden suurten pussieläinten, kuten diprotodonin ja jättiläiskengurun kanssa ja hävisivät samaan aikaan niiden kanssa. Syiksi on ehdotettu ilmastonmuutosta ja metsästystä. ==Fossiilit== Jättiläisvompattien fossiileja löysi ensimmäisenä Richard Owen, joka myös luokitteli ne. Aluksi hän luokitteli sukuun kuuluvaksi useampia lajeja, mutta ne on nykyisin jätetty pois, sillä ne olivat todennäköisesti samojen lajien erikokoisia edustajia. Tea Treen luolasta löydettiin kahden miljoonan vuoden ikäinen jättiläisvompatin luuranko läheltä Quinkana-suvun krokotiilin luurankoa. ==Katso myös== *Megatherium (jättiläislaiskiainen) ==Lähteet== Luokka:Esihistorialliset pussieläimet Luokka:Pleistoseenin sukupuuttoon kuollut megafauna Luokka:Vompatit
Nuova AMG Sebastiani Basket Rieti

Nuova AMG Sebastiani Basket Rieti oli italialainen koripalloseura. Vuonna 2009 seura muutti Rietista Napoliin. Kauden 2009–2010 jälkeen seura suljettiin pääsarjasta. == Lähteet == == Aiheesta muualla == *Virallinen kotisivu *Legabasket Serie A *Eurobasket Luokka:Italialaiset koripalloseurat Luokka:Napolin urheilu
Isoantiloopit

Isoantiloopit eli hevosantiloopit (Hippotraginae)Isoantiloopit (hevosantiloopit) – Hippotraginae laji.fi Suomen Lajitietokeskus on nautaeläimiin kuuluva sorkkaeläinten alaheimo, johon luetaan kolme sukua ja kahdeksan lajia. Eri isoantilooppilajit muistuttavat paljon toisiaan. Ne ovat hyvin kookkaita, suunnilleen hirven tai hevosen kokoisia. Isoantilooppien selkä kohoaa hieman sään kohdalta, utareet ovat nelinisäiset ja turpapeili on hyvin pieni. Kummallakin sukupuolella on pitkät, pituussuunnassa loivakierteiset sarvet, jotka sojottavat joka pystyssä keihäsmäisesti tai kaartuvat sapelimaisesti taaksepäin. Sarvissa on voimakkaita ja poikittaisia harjanteita. Naaraiden sarvet ovat tavallisesti ohuemmat kuin uroksilla. Sukupuolten koko ja tavallisesti myös väritys ovat molemmilla hyvin samanlaisia. Niskassa on hevosmainen, pysty harja, mistä alaheimon nimi ”hevosantiloopit” juontuu. Useimmilla lajeilla on värikkäitä naamakuvioita. Kaikkien isoantilooppilajien poikaset ovat väritykseltään vaaleanruskeita, joilla on vain heikkoja kuvioita. Varhaisimmat toistaiseksi löydetyt isoantilooppien fossiilit ovat 6,5 miljoonan vuoden takaa Afrikasta. Alaheimo saattoi kuitenkin kehittyä Euraasiassa, josta antiloopit levisivät Afrikkaan ja ylittivät Saharan. 3–1,6 miljoonan vuoden ikäisiä fossiileja on löydetty myös Intiasta ja Euroopasta. Nykyään niitä tavataan enää Afrikassa ja Arabiassa. Alaheimoon kuulunut eteläafrikkalainen siniantilooppi kuoli sukupuuttoon vuoden 1800 tienoilla. Isoantilooppeja elää nykyään vähäpuustoisilla savanneilla, sekä karuilla alueilla kuten aavikoilla. Keihäsantiloopit ja saharanantilooppi ovat mukautuneet aavikoiden oloihin paremmin kuin mitkään muut sorkkaeläimet. == Lähteet == *
Japanin energiapolitiikka

Tämä artikkeli käsittelee Japanin energiapolitiikkaa. ==Ydinvoima== Japani on ollut johtavia ydinvoimamaita. Vuonna 1998 Japani tuotti 13 % maailman ydinsähköstä.Climate Change and Nuclear Power WWF Maaliskuussa 2011 tapahtui Fukushiman ydinvoimalassa vakava onnettomuus. Maaliskuun 2012 alussa Japanin 54 ydinvoimalasta oli suljettuina peräti 52. Ensimmäinen kaupallinen ydinreaktori onnettomuuden jälkeen uudelleenkäynnistyi vasta 11.8.2015 Sendain ydinvoimalaitoksessa. Fukushiman tapahtumat ovat vaikuttaneet ratkaisevasti siihen, miten japanilaiset suhtautuvat ydinvoimaan. Tammikuussa 2012 tehtyjen mielipidetiedustelujen mukaan yli 70 prosenttia japanilaisista haluaa eroon ydinvoimasta. ==Hiili== Japani on sijalukuvälillä 6-10 maailmassa kivihiilen kulutuksessa.The True Cost of Coal Greenpeace 27.11.2008, s.9 Japanin pääministeri Yoshihide Suga ilmoitti vuonna 2020 maan tavoittelevan hiilineutraaliutta vuoteen 2050 mennessä. ==Ilmastopolitiikka== Germanwatchin mukaan Japanin osuus maailman vuoden 2008 hiilidioksidipäästöistä oli 4,3 % (5. sija), energiankulutuksesta 4,5 % ja väestöstä 2 %.Key Data for the 10 largest CO2 Emitters CCPI 2009 Japani oli viidentenä maailman hiilidioksidipäästöistä myös vuonna 2020. Vuonna 2018 hyväksytyn ilmastopolitiikan mukaan Japanin tavoite uusiutuvan energian osuudeksi energian tuotannosta 22–24 prosenttia vuoteen 2030 mennessä. Loput energiasta olisi tarkoitus tuottaa ydinvoimalla (20-22 prosenttia) ja fossiilisilla polttoaineilla (56 prosenttia). Ilmastojärjestöt ovat jo kritisoineet tavoitetta alhaiseksi, koska uusiutuvat energian osuus oli vuonna 2020 jo 17 prosenttia. ==Hallituksen tukitoimet ympäristöystävälliselle energiankäytölle== Japanissa on laitteille vapaaehtoinen stand-by-standardi 1W/h. EU:ssa sama raja on velvoite 1.1.2010 alkaen. Japani tuki taloudellisesti vanhojen autojen vaihtoa päästörajoituksin vuosina 2008-2009. == Muuta == Japanissa sähkön kulutus on suurimmillaan kesällä. ==Katso myös== * Kestävä kehitys alueittain ja maittain == Lähteet == Luokka:Energia Japanissa Luokka:Energiapolitiikka Aasiassa
Scissor Sisters (albumi)

Scissor Sisters on Scissor Sistersin esikoisalbumi, joka julkaistiin 2. helmikuuta 2004. Albumi nousi listaykköseksi Isossa-Britanniassa ja Irlannissa, ja oli Britanniassa vuoden myydyin albumi.Platinum Awards Content Albumin tunnetuin kappale on single Take Your Mama. Yhdysvalloissa albumi debytoi Billboard 200 -listan sijalla 102. == Kappaleet == # # # # # # # # # # # ;Bonuskappaleet # * # # == Arvostelut == * AllMusic: AllMusic review == Lähteet == Luokka:Vuoden 2004 esikoisalbumit Luokka:Scissor Sistersin albumit
Italian koripallon supercup

Italian koripallon supercup on vuosittain järjestettävä Cup-ottelu, jossa kohtaavat Italian mestari ja Italian Cupin mestari. Supercupia on pelattu vuodesta 1995 lähtien. == Loppuottelut == Vuosi Pelipaikka Voittaja Tulos Toinen MVP 1995 Casalecchio di Reno Virtus Bologna 90–72 Benetton Treviso Orlando Woolridge 1996 Assago Scala Verona 79–72 Olimpia Milano Giacomo Galanda 1997 Treviso Benetton Treviso 78–58 Virtus Bologna Denis Marconato 1998 Bologna Fortitudo Bologna 66–59 Virtus Bologna Alessandro Abbio 1999 Varese Varese 68–61 Virtus Bologna Andrea Meneghin 2000 Siena Virtus Roma 82–78 Virtus Bologna Jerome Allen 2001 Genova Benetton Treviso 88–71 Scavolini Pesaro Tyus Edney 2002 Genova Benetton Treviso 100–72 Virtus Bologna Tyus Edney 2003 Villorba Cantù 85–79 Benetton Treviso Nate Johnson 2004 Siena Montepaschi Siena 85–77 Benetton Treviso David Vanterpool 2005 Bologna Fortitudo Bologna 84–75 Benetton Treviso Marco Belinelli 2006 Treviso Benetton Treviso 76–73 Eldo Napoli Marcus Goree 2007 Siena Montepaschi Siena 96–50 Benetton Treviso Shaun Stonerook 2008 Siena Montepaschi Siena 108–72 Air Avellino Terrell McIntyre 2009 Siena Montepaschi Siena 87–65 Virtus Bologna Romain Sato 2010 Siena Montepaschi Siena 82–64 Virtus Bologna Lester McCalebb 2011 Siena Montepaschi Siena 73–70 Pallacanestro Cantù Kšyštof Lavrinovič 2012 Forli Pallacanestro Cantù 80–73 Montepaschi Siena Manuchar Mark'oishvili 2013 Siena Montepaschi Siena 81–66 Pallacanestro Varese Daniel Hackett 2014 Sassari Dinamo Sassari 96–88 Olimpia Milano Jerome Dyson 2015 Torino Pallacanestro Reggiana 80-68 Olimpia Milano Amedeo Della Valle == Lähteet == == Aiheesta muualla == *Lega Basket Serie A Luokka:Italian koripallosarjat Luokka:Kansalliset koripallocupit
Von Platen

Von Platen on ruotsalainen aatelissuku, Viitattu 19.11.2009. jonka yksi sukuhaara on introdusoitu Suomen ritarihuoneeseen. Viitattu 19.11.2009. Jo keskiajalta tunnettu aatelissuku on lähtöisin Rügeniltä Pommerista. Useat sen jäsenet naturalisoitiin ruotsin aateliin. Viitattu 19.11.2009. == Suvun jäseniä == * Baltzar von Platen, ruotsalainen valtiomies, Norjan kuvernööri, Motala Verkstadin perustaja * Philip von Platen (1732–1805), sotamarsalkka * Fredrik August von Platen (1790–1868), kartanonomistaja ja kirjailija == Muuta == * Höyrylaiva Amiral von Platen (valmistunut 1834) == Lähteet == Luokka:Suomalaiset aatelissuvut Luokka:Ruotsin aateli
Pallacanestro Biella

Pallacanestro Biella on italialainen koripalloseura Biellasta. Se pelasi viimeksi pääsarjassa kaudella 2012–2013. == Aiheesta muualla == *Virallinen kotisivu Biella Luokka:Biella
Sutor Basket Montegranaro

Sutor Basket Montegranaro on italialainen koripalloseura Montegranarosta. == Historia == Vuonna 1947 perustettiin Società Sportiva Enzo Bassi, josta irtautui oma koripalloseura vuonna 1955. Koripalloseuran nimeksi valittiin Società Sportiva Sutor. Vuonna 1985 seura nousi ensimmäistä kertaa historiassaan Serie A2:een. Ensimmäisen kerran seura nousi pääsarjaan kaudeksi 2006–2007. Historiansa parhaan saavutuksen se saavutti kaudella 2007–2008 oltuaan runkosarjan neljäs. Pudotuspeleissä seuran tie katkesi kuitenkin Olimpia Milanoon, joka voitti otteluparin voitoin 3–2. == Lähteet == == Aiheesta muualla == *Virallinen kotisivu *Lega Basket Serie A Luokka:Italialaiset koripalloseurat Luokka:Fermon maakunta
Kattoluukku

Kattoluukku on auton katossa oleva luukku, jota käytetään sekä ilmanvaihtoon että valaistuksen parantamiseen. Kattoluukkuihin on saatavilla aurinkosuojia. Kattoluukut yleistyivät 1990-luvulla. Kattoluukkuja on myös linja-autoissa. Kattoluukut voivat olla sähköisesti tai manuaalisesti avattavia, läpinäkyviä tai läpinäkymättömiä. Läpinäkyvät ovat joko muovisia tai lasisia. Manuaalisesti avattavissa luukuissa on joko kahvamekanismi tai pyöritettävä kampi. == Aiheesta muualla == Luokka:Autotekniikka
Larisa Oleynik

Larisa Romanovna Oleynik (s. 7. kesäkuuta 1981 Santa Claran piirikunta, Kalifornia) on yhdysvaltalainen elokuva- ja televisionäyttelijä. Hänet tunnetaan muun muassa roolistaan 1990-luvun suositussa lasten televisiosarjassa The Secret World of Alex Mack. Oleynik on esiintynyt myös elokuvissa, kuten Lastenlikkojen klubi, 10 Things I Hate About You ja 100 kimmaa. Oleynikin isä Roman Oleynik oli anestesialääkäri ja äiti Lorraine Oleynik (o.s. Allen) on entinen sairaanhoitaja. Larisa on vanhempiensa ainut lapsi. Hänen sukujuurensa ovat Venäjältä, Ukrainasta ja Slovakiasta. Oleynik kasvoi San Franciscon lahden alueella. Oleynik teki läpimurtonsa kahdeksanvuotiaana Les Misérables -musikaalissa Cosetten roolissa. Hän oli hakenut rooliin lehti-ilmoituksen kautta. Sen jälkeen Oleynik hankki itselleen agentin ja alkoi käydä näytelmätunneilla. Hän teki televisiodebyyttinsä 12-vuotiaana sarjassa Tohtori tuli kaupunkiin vuonna 1993. Samana vuonna hän sai roolin televisioelokuvasta ja alkoi näytellä pääroolia The Secret World of Alex Mackissa. Sarjaa esitettiin Nickelodeon-kanavalla 1994–1998 ja se teki Oleynikista suositun teinitähden sekä 1990-luvun lasten idolin. Samaan aikaan Oleynik näytteli yhtä päärooleista elokuvassa Lastenlikkojen klubi (1995), joka perustuu kirjasarjaan The Baby-sitters Club. Hän esitti myös Dana Pruittia televisiosarjan Isojen poikien leikit kolmessa jaksossa. Kun Oleynikin tähdittämä Alex Mack -sarja tuli päätökseen, hän näytteli sivuroolia komediasarjassa Kolmas kivi auringosta sekä menestyskomediaelokuvassa 10 Things I Hate About You. 2000-luvulla Oleynik on esiintynyt lähinnä sivurooleissa televisiosarjoissa kuten Veljemme on nero, Ilman johtolankaa, Valehtelevat viettelijät ja Mad Men. Hän myös ääninäyttelee Winx-klubi- animaatiosarjassa Icy-noitaa. == Lähteet == == Aiheesta muualla == * * * Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Yhdysvaltalaiset lapsinäyttelijät Luokka:Vuonna 1981 syntyneet Luokka:Elävät henkilöt
Boriksen ja Glebin seurakunta

Boriksen ja Glebin seurakunta oli ortodoksinen seurakunta Petsamon länsiosassa. Seurakunnan alue oli pieni ja käsitti Kolttakönkään ja Salmijärven kylät. Seurakunnalla oli vuonna 1874 rakennettu Kolttakönkään kirkko ja vuonna 1565 rakennettu Pyhän Trifonan kappeli. Seurakunta ja sen pääkirkko oli pyhitetty Borikselle ja Glebille. Kolttakönkäällä sijaitsi myös pappila sekä kolttalapsia varten perustettu koulu ja opettajan asunto. Seurakunnan viimeinen pappi siirrettiin vuonna 1918 muualle Venäjälle. Tämän jälkeen Arkangelin konsistori määräsi seurakunnan Petsamon seurakunnan kirkkoherran hoidettavaksi. Petsamon Suomeen liittämisen jälkeen Boriksen ja Glebin seurakunta yhdistettiin Petsamon seurakuntaan. == Lähteet == Luokka:Luovutettujen alueiden ortodoksiset seurakunnat Luokka:Petsamo
Murskahumppa

Murskahumppa on suomalainen punkyhtye Itä-Suomesta. Sen juuret ovat Kuopiossa, Joensuussa, Siilinjärvellä ja Heinävedellä, mutta myöhemmin myös Tampereella. Murskahumppa perustettiin alkuvuonna 2008. Esikoislevy 7. maksa julkaistiin kesäkuussa 2008. Debyyttialbumi Murskapunkkia ilmestyi toukokuussa 2009. Maaliskuussa 2011 oli No Problemo -albumilla tapahtunut tyylimuutos. Levyt on julkaissut Propaganda records ja jakelee Playground Music. == Historiaa == Talvella 2008 Murskahumppa teki EP:n. Rumban Vuoden tulokas- yleisöäänestyksessä Murskahumppa oli 15.sijalla. Levyiltä löytyy myös poliittisesti kantaa ottavia kappaleita. Murskahumppa-show’ssa oli mukana muun muassa Mollimullit-kuoro ja videoinstallaatio. Mollimullit -kuoronjohtajana toimii Matti Hyvönen. Debyyttialbumi Murskapunkkia ilmestyi toukokuussa 2009. Jouluna 2009 albumin video Murskapunkkia tuli Voice -kanavan Garage Countdown koko syksyn jatkuneen yleisöäänestyksen voittajaksi. Jouluksi 2009 oli myös ilmestynyt sinkku Joulu on taas on taas, jonka sanoitti Sir Jyce Laine. Video oli kuvattu Lahdessa keikalla. Murskahumpan riveistä Jaska Kinnunen sai hopeaa keväällä 2010 Kuorosodassa Marco Hietalan johtamassa Kuopion joukkueessa. Toinen albumi No Problemo valmistui maaliskuuksi 2011. ==Diskografia== Albumit * Murskapunkkia (Propaganda Records PRO 2073, toukokuu 2009) * No Problemo (Propaganda Records PRO 2096, maaliskuu 2011) EP-levyt * 7. maksa (Propaganda PRO 2065, kesäkuu 2008) Singlet * Poikamies (digital, 2008) * Vihreä kulta (digital, 2008) * Poikamies(2009) (digital, 2009) * Joulu on taas on taas (Propaganda PRO 2083, 2009) * Mopoilija (digital, 2011) == Kokoonpanot == * Ovaali Vikavirtasuoja; laulu, kitara * Manne Attila; kitara * Don Räisäne; rummut * Matti Seija; basso, laulu * Matti, Teppo ja Seppo Jortikka; laulu, casio * Jaska Koo; laulu Entiset jäsenet: * Reijo Peruskallio; rummut == Lähteet == * Murskahumppa Blogi * Jaska & Torpedo Blogi * Murskahumppa discografiaa: Discogs * Jarkko Kinnunen discografiaa: Discogs * Desibeli, Murskahumppa: No Problemo * Desibeli, Murskahumppa: Murskapunkkia * Yle Areena: Murskahumppa murskaa humpan popista punkkiin === Viitteet === == Aiheesta muualla == * Propagandan kotisivut * * Murskahumppa Blogi * Lammas Zine Murskahumppa - No Problemo Luokka:Suomalaiset punkyhtyeet Luokka:Suomalaiset hardcore punk -yhtyeet Luokka:Suomalaiset huumoriyhtyeet
Marino Pieretti

Marino Paul Pieretti (23. syyskuuta 1920 Lucca, Italia – 30. tammikuuta 1981 San Francisco, Kalifornia) oli amerikanitalialainen baseballsyöttäjä, joka pelasi MLB-tasolla vuosina 1945–1950. Hänen seuroinaan olivat Washington Senators (1945–1948), Chicago White Sox (1948–1949) ja Cleveland Indians (1950). Pieretti kuoli 60-vuotiaana ja tuli haudatuksi Holy Cross Catholic Cemeteryyn Colmaan.Marino "Chick" Pieretti (1920 - 1981) – Find A Grave Memorial == Lähteet == == Aiheesta muualla == * Baseball-Reference.com: Marino Pieretti Statistics and History Pieretti, Marino Pieretti, Marino Pieretti, Marino
Yuriorkis Gamboa

Yuriorkis Gamboa Toledano (s. 23. joulukuuta 1981 Guantánamo, Kuuba) on kuubalainen ammattilaisnyrkkeilijä, olympiavoittaja ja ammattilaisten maailmanmestari. ==Amatööriura== Gamboa aloitti nyrkkeilyuransa seitsemänvuotiaana. 17-vuotiaana hän muutti kotikaupungistaan Guantánamosta Havannaan nyrkkeilymaajoukkueen "farmiksi" kutsuttuun valmennuskeskukseen, missä hän vietti aikansa vuorokauden ympäri. Amatöörinä Gamboa voitti vuonna 2003 Pan-Amerikan kärpässarjan mestaruuden ja seuraavana vuonna kultamitalin Ateenan olympialaisissa, missä hänen vastustajansa loppuottelussa oli Ranskan Jérôme Thomas. Siirryttyään höyhensarjaan Gamboa saavutti vielä MM-kisojen pronssia vuonna 2005 sekä Karibian ja vuonna 2006 Keski-Amerikan kisojen pronssia sekä kultamitalin maailmancupissa. Kuuban mestaruuden hän voitti urallaan kuudesti. Kaikkiaan hän kävi amatöörinä 245 ottelua, joista hävisi 15.http://www.digitaljournal.com/article/280305 ==Ammattilaisura== Gamboan ammattilaisura alkoi vuonna 2007, kun hän loikkasi yhdessä maajoukkuetoveriensa Odlanier Solisin ja Yan Barthelemyn kanssa Venezuelassa pidetyltä harjoitusleiriltä Kolumbiaan ja tätä kautta Hampuriin, Saksaan, missä he solmivat Arena Box-Promotions-tallin kanssa ammattilaissopimukset. Ennen tätä Gamboa oli myynyt olympialaisten kultamitalinsa. Ammattilaiskehissä Gamboa debytoi saman vuoden huhtikuussa Alexan Manvelyania vastaan voitolla kaikin tuomariäänin. Helmikuussa 2008 hän voitti Johnnie Edwardsin WBC-liiton alaisen NABF:n ylemmän höyhensarjan mestaruusottelussa ensimmäisen erän teknisellä tyrmäyksellähttp://www.boxingnews24.com/2008/02/gamboa-destroys- edwards/. Saman vuoden toukokuussa hän voitti täyden ajan kestäneessä ottelussa WBC-liiton "international"-tittelistä Darling Jimenezin kaikin tuomariäänin otettuaan kuitenkin itse lukua neljännessä erässähttp://www.boxingnews24.com/2008/05/gamboa-defeats-jimenz-fails-to- impress/. Seuraavaan otteluunsa Gamboa siirtyi painoluokkaa alemmas höyhensarjaan ja oli kehässä jälleen entisensä, kun hän tyrmäsi Al Seegerin heti avauserässä ottelussa, jossa panoksena oli WBO-liiton alaisen Pohjois- Amerikan NABO-nyrkkeilyliiton mestaruus. Oteltuaan puolen vuoden aikana neljästi ja saavutettuaan yhtä monta tyrmäysvoittoa pääsi Gamboa 17. huhtikuuta 2009 iskemään WBA-liiton MM-tittelistä. Gamboa voitti vastustajansa Jose Rojasin kymmenennen erän teknisellä tyrmäyksellähttp://sports.espn.go.com/sports/boxing/news/story?id=4079117. Lokakuussa 2009 Gamboa sai WBA-mestaruuden itselleen kun hän lopetti panamalaisen vastustajansa Whyber Garcian ottelun neljännessä erässä. ==Lähteet== * Ammattilaisottelutilastot BoxRec-tietokannassa ===Viitteet=== Luokka:Kuubalaiset nyrkkeilijät Luokka:Kuubalaiset olympiavoittajat Luokka:Vuonna 1981 syntyneet Luokka:Elävät henkilöt
The Notorious Byrd Brothers

The Notorious Byrd Brothers on yhdysvaltalaisen The Byrds -yhtyeen tammikuussa 1968 julkaistu viides studioalbumi, jota monet pitävät yhtyeen parhaana.Albumin vuonna 1997 julkaistun CD-version takakansi. Sen kuuluisimpia kappaleita ovat ”Artificial Energy”, ”Old John Robertson” sekä Carole King/Gerry Goffin -käsialaa ollut ”Wasn't Born to Follow”, joka oli seuraavana vuonna mukana elokuvassa Easy Rider – matkalla. Singlenä julkaistiin niin ikään King/Goffin-kappale ”Goin' Back” ja se oli korkeimmillaan Yhdysvaltain Billboard-listan sijalla 89. David Crosby erosi yhtyeestä kesken albumin äänitysten, koska hän ei suostunut levyttämään Kingin ja Goffinin sävellyksiä, vaan olisi halunnut ottaa mukaan omia poliittisesti kantaa ottavia laulujaan.Nyman 1979, s.105.Nyman 2009, s.204. Myös rumpali Michael Clarke erosi tai erotettiin yhtyeestä nauhoitusten ollessa vielä kesken. Toisin kuin Crosby, Clarke on mukana albumin kansikuvassa.Nyman 2009, s.205. ==Kappaleet== A-puoli # # # # # # B-puoli # * # # # # ===Bonuskappaleet vuoden 1997 painoksessa=== # * # # # # # ==Kokoonpano== *Roger McGuinn - kitara, Moog-syntetisaattori, laulu *David Crosby - kitara, bassokitara, laulu *Chris Hillman - bassokitara, laulu, mandoliini kappaleessa "Draft Morning" *Michael Clarke - rummut raidoilla 1, 4, 8, 9, 10 ja bonusraidoilla 16-17 ==Lähteet== * * ===Viitteet=== Notorious Byrd Brothers Notorious Byrd Brothers
Jussi Kivi

Jussi Matti Kivi (s. 2. lokakuuta 1959 Helsinki) on suomalainen kuvataiteilija, ympäristötaiteilija ja rumpali. Kivi valittiin vuonna 2009 Ars Fennica -palkinnon saajaksi.Jussi Kivi sai Ars Fennican Helsingin Sanomat Jussi Kivi on opiskellut Taideteollisessa korkeakoulussa vuosina 1976–1978 ja Suomen Taideakatemian koulussa 1978–1982. Kiven teoksia oli ensi kertaa esillä Helsingissä vuonna 1981. Kivi on opettanut muun muassa Kuvataideakatemiassa ja Taidekoulu Maassa. Jussi Kivi edusti Suomea Palo- ja pelastusmuseo -tilateoksellaan Venetsian biennaalissa vuonna 2009, vuonna 2010 teos nähtiin Kiasmassa. Jussi Kivi on kiinnostunut maisemasta ja hän tekee usein tutkimusmatkoja vaeltaen ja hiihtäen luonnossa. Kivi dokumentoi näkemäänsä piirtäen, valokuvaten ja videoiden sekä keräämällä esineitä. Eräretkien ohella hänen taiteensa syntyy kaupunkien reuna-alueilla ja joutomailla, hylätyissä luolastoissa ja bunkkereissa. Hän on kirjoittanut myös taideretkeilyoppaan.Kiasma, arkistokopio Internet Archivessa Kivi kuuluu myös Romantic Geographic Societyyn ja Mustarinda-seuraan. Kivi on tehnyt myös performansseja Ö-ryhmän jäsenenä. Hänelle myönnettiin valtion ylimääräinen taiteilijaeläke vuonna 2021 ja kuvataiteen valtionpalkinto 2022.. Kivi esiintyy myös rumpalina mm. Yam ha nimisessä yhtyeessä. https://www.espanlava.fi/fi/tapahtumat/event/A40E4745C9C3757A1D12C4465D0EDD8B/YAM_HA_ == Julkaisuja == *Jussi Kivi: Kaunotaiteellinen eräretkeilyopas, Kustannusosakeyhtiö Taide/Kuvataideakatemia 2004. ISBN 951-608-050-2 *Anne Keskitalo: Tien Päällä ja leirissä: matkanteon kokemuksesta taideteokseksi, väitöskirja Lapin yliopisto 2006. (Jussi Kivi yksi käsitellyistä taiteilijoista.) * Jussi Kivi "Hämäräperäisiä Tutkimusmatkoja, Into kustannus oy 2016. ISBN 978-952-264-533-3 == Lähteet == ==Aiheesta muualla== *Jussi Kivi, kotisivut * *Jussi Kiven esittely Ars Fennican sivuilla * Luokka:Suomalaiset ympäristötaiteilijat Luokka:Vuonna 1959 syntyneet Luokka:Elävät henkilöt
Chris LeDoux

Chris Lee LeDoux (2. lokakuuta 1948 Biloxi, Mississippi – 9. maaliskuuta 2005 Casper, Wyoming) oli yhdysvaltalainen rodeomestari ja countrymusiikin laulaja- lauluntekijä. Hän julkaisi uransa aikana 36 albumia, joita on myyty Yhdysvalloissa miljoonia. Hän sai yhden platinalevyn sekä kaksi kultalevyä RIAA:lta ja oli ehdolla Grammyn saajaksi.http://www.chrisledoux.com/news3.htm LeDouxilla todettiin elokuussa 2000 primaarinen sklerosoiva kolangiitti. Garth Brooks pyrki antamaan hänelle osan maksastaan. Sopiva luovuttaja löytyi toisaalta, ja 7. lokakuuta leikkaus tehtiin.Chris LeDoux Back After Transplant Marraskuussa 2004 LeDoux vahvisti, että hänellä oli todettu kolangiokarsinooma, sappitiesyöpä. Hän kuoli maaliskuussa 2005 Casperissa Wyomingissa.Chris LeDoux Dies After Lengthy Illness == Lähteet == Luokka:Yhdysvaltalaiset countrymuusikot Luokka:Rodeo Luokka:Vuonna 1948 syntyneet Luokka:Vuonna 2005 kuolleet
Abba P. Lerner

Abba Ptachya Lerner (28. lokakuuta 1903 – 27. lokakuuta 1982) oli yhdysvaltalainen keynesiläinen taloustieteilijä. Lerner syntyi lokakuussa 1903 Bessarabiassa (sijaitsee nykyään Ukrainassa ja Moldovassa). Hän kasvoi juutalaisperheessä joka muutti Isoon-Britanniaan kun hän oli kolme vuotta vanha. Lerner varttui Lontoon East Endissä. Kuusitoista vuotta täytettyään hän työskenteli koneistajana, opettajana heprealaiskoulussa ja yrittäjänä. Hän aloitti opiskelut 1929 London School of Economicsissa, jossa hän opiskeli Friedrich Hayekin alaisuudessa. Puolen vuoden jaksolla Cambridgen yliopistossa 1934–1935 hän tutustui Keynesiin. Lerner avioitui Alice Sendakin kanssa 1930 ja he saivat kaksi lasta, Marionin and Lionelin 1932. Vuonna 1937 Lerner muutti Yhdysvaltoihin, missä hän ystävystyi älyllisten vastustajiensa Milton Friedmanin ja Barry Goldwaterin kanssa. ==Saavutukset== *Lernerin symmetriateorian mukaan tuontitulleilla voi olla sama vaikutus kuin vientitulleilla. *Lernerin indeksi mittaa monopolivoimaa kysynnän hintajouston negatiivisena käänteislukuna. *Lerner paransi Alfred Marshallin kaavaa, mikä tunnetaan Marshall-Lernerin periaatteena. *Lerner kehitti markkinasosialismin mallia, joka poikkesi puhtaasta suunnitelmataloudesta. Se tuli tunnetuksi talouspolitiikan kolmantena tienä. 1960-luvulla Lerner alkoi ottaa etäisyyttä uransa alkuvaiheen näkemyksiin sosialismista. *Lerner paransi Wilhelm Launhardtin laskelmia ulkomaankaupan vaihtosuhdeen vaikutuksista. *Lerner oli mukana kehittämässä Lange-Lerner-Taylorin teoreemaa. *Perustuen kokonaiskysynnän käsitteeseen ja chartalismiin Lerner kehitti funktionaalisen finanssin teorian jonka mukaan valtion tulisi verottaa ja kuluttaa vain ja ainoastaan täyttääkseen taloudenhoidolliset tavoitteet, kuten talouskasvun, täystyöllisyyden ja alhaisen inflaation. *Lerner kehitti NAIRUn käsitteen ennen Friedmania and Phelpsiä (1951). Hän kutsui sitä "alhaiseksi täystyöllisyydeksi" ja asetti sen vastakkain "korkean täystyöllisyyden" kanssa, joka oli maksimaalinen työllisyys joka oli saavutettavissa sovellettaessa funktionaalista finanssia. ==Aiheesta muualla== *http://www.economyprofessor.com/theorists/abbalerner.php *http://cepa.newschool.edu/het/profiles/lerner.htm *http://www.econlib.org/library/Enc/bios/Lerner.html *http://www.levy.org/pubs/wp272.pdf *http://books.nap.edu/openbook.php?record_id=4547&page;=208 Luokka:Yhdysvaltalaiset taloustieteilijät Luokka:Vuonna 1903 syntyneet Luokka:Vuonna 1982 kuolleet
Hepatologia

Hepatologia eli maksatautioppiTyöterveyskirjasto: hepatologia on maksaa ja sen sairauksia tutkiva lääketieteen ala. Perinteisesti se on kuulunut gastroenterologian piiriin. Maksasairauksiin erityisesti keskittynyttä lääkäriä nimitetään hepatologiksi. Esimerkiksi alkoholimaksasairaus tai virushepatiitti ja näihin liittyvät komplikaatiot voivat olla syynä hakeutua hepatologille. Hepatologisiin julkaisuihin kuuluu Euroopan maksatutkijoiden julkaisema tiedelehti Journal of Hepatology. ==Lähteet== Luokka:Maksa
Catherine Ashton

Catherine Margaret Ashton, Uphollandin paronitar Ashton (s. 20. maaliskuuta 1956) on brittiläinen poliitikko, joka oli ensimmäinen Euroopan unionin ulkoasioiden ja turvallisuuspolitiikan korkea edustaja, ”EU:n ulkoministeri”. Hän johti Euroopan ulkosuhdehallintoa 19.11.2009 – 1.11.2014. Hänet valittiin tehtävään marraskuussa 2009 viiden vuoden toimiajaksi. Paronitar Ashton edustaa Britannian työväenpuoluetta. Ennen korkean edustajan tehtävää hän toimi runsaan vuoden ajan EU:n kauppakomissaarina ja sitä ennen johtotehtävissä Britannian parlamentissa. Catherine Ashton toimi ylähuoneen puhemiehenä ja kuningattaren neuvonantajien puheenjohtajana kesäkuusta 2007 lähtien, jolloin Gordon Brownin hallitus nimitti hänet tehtäviin. Ashton opiskeli Lontoon yliopiston Bedford Collegessa ja suorittanut Bachelor of Science -tutkinnon sosiologiassa vuonna 1977. Catherine Ashton syntyi Uphollandissa Lancashiressä. Hän asuu St Albansissa puolisonsa Peter Kellnerin kanssa. Heillä on kaksi yhteistä lasta. == Lähteet == == Aiheesta muualla == Luokka:Brittiläiset poliitikot Luokka:Brittiläiset EU-komissaarit Luokka:Vuonna 1956 syntyneet Luokka:Elävät henkilöt
Begoña Palacios

Maria Begoña Palacios Rios (28. joulukuuta 1941 México – 1. maaliskuuta 2000 México) oli meksikolainen näyttelijä. Hän meni vuonna 1965 naimisiin Sam Peckinpahin kanssa. Suhde oli myrskyisä, sillä parin tiet erkanivat kolmesti. Parille syntyi Lupita-tytär. Palacios kuoli maksasairauteenAllmovie.com. Palaciosilla oli runsaasti elokuvarooleja varsinkin 1960-luvulla. Hän esiintyi myös televisiossa. == Lähteet == == Aiheesta muualla == * Luokka:Meksikolaiset näyttelijät
Hart-Sport

Hart-Sport on Suomen vanhin urheilujuoma, joka alun perin kehitettiin 1980-luvulla Hartwallin johdolla yhteistyössä. Juomaa saa nesteenä ja jauheena. Hart-Sport palautusjuomaa saa taas nykyisin hyvinvarustelluista päivittäistavarakaupoista 54 gramman jauhepussina sekä myös valmiina juomana 0,5 litran pulloissa. Myös erinäiset urheilukaupat myyvät myös isompia jauhesankoja, joista voi valmistaa 80 litraa valmista juomaa. ==Lähteet== ==Aiheesta muualla== * Hart-Sport Luokka:Suomalaiset virvoitusjuomamerkit
Gail Stanton

Brenda Stone eli Gail Stanton (19. marraskuuta 1954 Memphis, Tennessee – 21. marraskuuta 1996 Memphis, Tennessee) oli yhdysvaltalainen malli. Hän oli high schoolissa cheerleader ja otti käyttöön nimen Gail Stanton aloittaessaan mallinuraansa, jotta ei olisi häpäissyt isäänsä, joka oli diakoni baptistikirkossa. Stanton nähtiin Playboyssa ensi kertaa vuonna 1977. Kesäkuussa 1978 hän oli Playboyn "Playmate of the Month". Hän myös työskenteli Anheuser-Buschille ja teki PR-työtä vuoden 1982 Knoxvillen maailmannäyttelyä varten. Stanton seurusteli jonkin aikaa Elvis Presleyn kanssa. Hän teki hyväntekeväisyystyötä ja osallistui eläinaktivismiin. Stantonilla oli rooli Dorian Walkerin ohjaamassa komediaelokuvassa Maikat matalaksi (Making the Grade, 1984). Stanton kuoli suolitukoksen takia 42-vuotiaana. == Lähteet == * Find A Grave: Gail Stanton == Aiheesta muualla == * Stanton, Gail Stanton, Gail Stanton, Gail en:List of Playboy Playmates of 1978#June
Nervous Norvus

Jimmy Drake eli Nervous Norvus (1912 – 24. heinäkuuta 1968) oli yhdysvaltalainen laulaja, joka tuli tunnetuksi humoristisella kappaleellaan "Transfusion" (1956). Se kertoo huolimattomista kuskeista, jotka jokaisen onnettomuuden jälkeen saavat siirtoverta. Lauluun on liitetty kolareita kuvaavia ääniä. Nervous Norvus oli itse toiminut trukkikuskina. Hänen muiden kappaleidensa joukossa ovat "Dig" ja "Ape Call". Nervous Norvus kuoli kirroosiin.The Many Mysteries Of Nervous Norvus == Lähteet == Luokka:Yhdysvaltalaiset laulajat
Kirsi Ranto (albumi)

Kirsi Ranto on vuonna 1999 julkaistu tangokuningatar (1998) Kirsi Rannon debyyttialbumi. Levyn tunnettuja kappaleita ovat "Ciao Romero", "Jää" sekä "Pietariin". == Kappaleet == # # # # # # # # # # # # # Luokka:Vuoden 1999 albumit Luokka:Vuoden 1999 esikoisalbumit Luokka:Kirsi Rannon albumit
Colt Army Model 1860

Colt Army Model 1860 on Colt’s Manufacturing Companyn valmistama revolveri. Malli 1860 suunniteltiin korvaamaan armeijan käyttämä Colt Dragoon -malli pienemmällä ja helpommin käsiteltävällä revolverilla. Aseen toinen mallinimi onkin Colt New Model Army.Smith 1996, s. 34–35. Se suunniteltiin kaliiperiin .44 (piipunreiän nimellishalkaisija oli siis 0,44 kertaa yksi tuuma) ja vuodesta 1861 sen rinnalle tuli .36-kaliiperinen versio. Epävirallinen mallinimi Navy (engl. laivasto) tuli .36-kaliiperisille aseille, joihin oli tehty purjelaiva-aiheisia koristekaiverruksia. Revolveriin oli mahdollista ostaa lisävarusteena tarvittaessa sormiruuvilla perään kiinnitettävä olkatuki, jolloin siitä tuli pistoolikarabiini. Aseen tähtäiminä on jyvä piipunsuussa ja iskuvasaran etuosaan viilattu hahlo. Ase on mustaruutikäyttöinen ja yksitoiminen eli hana täytyy virittää jokaista laukausta varten erikseen liipaisimen vain laukaistessa aseen. Alkuperäinen ase ei käytä patruunaa. Patruunan sijaan jokainen panoskammio ladataan erikseen nallilla, ruutipanoksella ja luodilla. Nallia varten jokaisessa panoskammiossa on nallipiikki, johon nalli ladattaessa painetaan ja jota vasten iskuri lyö sytyttäen nallin joka puolestaan sytyttää ruutipanoksen. Ruuti ja luoti ladataan rullaan sen etupäästä ja piipun alla on aseeseen nivelöity latauspuristin jolla luoti saadaan puristettua tiukasti paikoilleen rullaan. Rullaa käännetään ladattaessa siten, että puristimen kohdalle tulee jokainen kammio vuorollaan. Latausta varten rulla vapautetaan lukituksestaan vetämällä hana puolivireeseen. Turvallisuussyistä nallit asetetaan paikoilleen nallipiikkeihin viimeisenä lataustoimenpiteenä. Rullassa on kuusi panoskammiota ja hanaa viritettäessä vivusto kääntää järjestyksessä seuraavan kammion piipun linjaan, iskurin eteen. Rulla on irrotettavissa, mutta tämä toimenpide vaatii piipun irrottamisen revolverin rungosta, sillä piippu kiinnittyy kiilalla rullan akselin päähän. Aseen varustukseen kuuluvat luotipihdit luotien valamiseksi. Lyötäessä valupihtien leikkuri auki varustukseen kuuluvalla pienellä vasaralla leikkurin reuna katkaisee valujäänteet eli luodin hännän pois. Aseeseen sai myös valmiita paperipatruunoita eli kartuuseja, joissa oli ohueen, nitrattuun paperiin käärittynä ruutilataus ja luoti.McNab s.66. Kartuuseja käytti erityisesti armeija uudelleenlatauksen nopeuttamiseksi. Asetta valmistettiin vielä kilpailijoiden tuodessa markkinoille patruunakäyttöisiä aseita, ja Army Model -aseita muunnettiin käyttämään patruunoita. Tehdas tarjosi muuntomahdollisuutta 1870-luvun alusta lähtien.Wills 2007, s. 131. Kaikkiaan mallia valmistettiin vuosien 1860–1873 välisenä aikana 200 500 kappaletta. Aseesta on valmistettu jäljitelmiä eli replikoita mustaruutiammuntaa harrastavia varten.Zuk 1997, s. 3. ==Lähteet== * * * * === Viitteet === Luokka:Revolverit